cyanic-selkie/wikianc huggingface dataset:
Apollo 11
Laskeutuminen
Armstrong sammutti kuumoduulin moottorin vasta hyvin alhaalla tai mahdollisesti laskeutumisen jo tapahduttua. Armstrong ja Aldrin ovat kuvailleet laskeutumista pehmeäksi ja lähinnä paikalleen asettumiseksi, missä oli vaikeata huomata tarkkaa laskeutumishetkeä. Heidän ensimmäiset sanansa Kuusta olivat teknistä ammattikieltä. Pian laskeutumisen jälkeen Armstrong ilmoitti lennonjohdolle: "Houston, täällä Rauhallisuuden meren tukikohta, Kotka on laskeutunut"
Tasaisen laskeutumispaikan löytäminen oli tärkeää. Yli 12 asteen kulmaan laskeutuminen olisi ollut vaarallista, sillä turvallinen lähtö paluumatkalle edellytti, että alus olisi lähes täysin pystyssä. Kuualus laskeutui 4 asteen kulmaan ja upposi muutaman tuuman Kuun pintaan. Kuumoduulin laskeutumisosaan jäi polttoainetta jäljelle alle 20 sekunnin ajoa varten. Armstrongin syke oli laskeutumisen aikana 160.
Armstrong on todennut olleensa hämmästynyt laskeutumisen jälkeen sammuttaessaan rakettimoottorin ja nähdessään, miten tomuhiukkaset lensivät säteittäisesti moottorin alta kaikkialle horisonttiin ja hävisivät välittömästi, aivan kuin moottori olisi ollut viikon sammutettuna. Hän kuvaili ympärillä näkyvää maisemaa, jossa oli erilaisia harmaan sävyjä riippuen tarkastelukulmasta Aurinkoon nähden. Kraatterien reunat olivat jopa 7–8 metriä korkeita. Monia 2–20 metrin läpimittaisia kraattereita oli näkyvillä. Pienimmät kraatterit olivat jopa vain muutaman sentin läpimittaisia. Lisäksi näkyi noin metrisiä kulmikkaita kivenlohkareita.
Kuukävely
thumb|250px|Neil Armstrong kuualuksen vieressä. thumb|250px|Apollo 11:n astronautti [[Edwin Aldrin Kuussa tieteellisen laitteen vieressä. Taustalla kuumoduuli Eagle.]]
Astronautit saivat valvontakeskukselta luvan kävellä Kuun pinnalla, kun oli todettu kuualuksen olevan paluuseen sopivassa kunnossa. Astronautit halusivat kävellä Kuussa ennen suunniteltua lepojaksoa. Kuumoduulin paineen hitaan laskemisen takia kesti suhteellisen kauan ennen kuin he saivat avattua kuumoduulin luukun.
Armstrong tuli ulos kuumoduulista käsiensä ja polviensa varassa jalat edellä laskeutumistikkaille Aldrinin antaessa hänelle ohjeita. Laskeutumistikkaat olivat kuumoduulin varjon puolella. Kulkiessaan tikkaita pitkin kuumoduulista alas Armstrong vapautti moduulin kyljestä MESAn (Modular Equipment Stowage Assembly), joka aktivoi TV-kameran. Tikkaiden alimmalta puolalta hän hyppäsi tikkaista kaksin käsin kiinni pitäen ensin kuumoduulin laskeutumisjalaksen päälle ja siitä takaisin tikkaille, kokeillakseen takaisin pääsyä. Tämä osoittautui suhteellisen helpoksi ja vaati vain kevyen ponnistuksen. Seisoessaan laskeutumistelineen päällä Armstrong tarkasteli jalasten painautumista ja Kuun pinnan rakennetta. Telineet olivat painuneet muutamia tuumia pintaan ja Kuun pintarakenne näytti hyvin hienojakoiselta, lähes puuterimaiselta. Tämän jälkeen hän tunnusteli Kuun pintaa saappaansa kärjellä ja sitten pitäen oikealla kädellään kiinni tikkaista astui vasemmalla jalallaan Kuun pinnalle, pitäen oikeaa jalkaansa kuumoduulin laskeutumisjalaksen päällä.
Astuessaan Kuun pinnalle 21. heinäkuuta 1969 kello 2.56.15 UTC (4.56.15 Suomen aikaa) Armstrong lausui historialliset sanansa:
Armstrong otti kuukävelynsä alkuvaiheessa muutamia näytteitä Kuusta siltä varalta, että paluu jouduttaisiin tekemään nopeasti. Noin 15 minuutin kuluttua Aldrin laskeutui ulos kuualuksesta Armstrongin antaessa hänelle ohjeita ja kuvatessa tapahtumaa Hasselblad-kameralla. Myös Aldrin harjoitteli laskeutumisjalan päälle hyppäämisen jälkeen ponnistusta takaisin tikkaiden alimmalle askelmalle ennen hyppäämistään Kuun pinnalle. Hän oli Kuun pinnalla vajaat 20 minuuttia Armstrongin jälkeen.
Astronautit pysyttelivät lähellä kuualusta, josta Armstrong kävi enimmillään 110 metrin päässä. Astronautit ottivat kiviä ja kuupölyä näytteiksi. He huomasivat, että Kuussa saattoi liikkua hyppimällä, koska Kuun painovoima on paljon pienempi kuin Maan. Armstrong huomasi Kuussa liikkumisen helpommaksi kuin simulaattorissa, vaikka selkäreppu siirsikin painopistettä hieman taakse. Hän painoi Kuun pienessä painovoimassa vain 255 N, joka vastaa maassa 26 kg massaa. Hän pani merkille myös saappaillaan potkimansa tomun erikoisen lentoradan ja sen, että siitä ei jäänyt minkäänlaista pölypilveä leijumaan. Kuupöly oli liukasta, ja käveleminen oli suunniteltava muutamia askeleita eteenpäin. Kypärä lämpeni hieman auringonvalossa, ja piti välttää suoraan Aurinkoon katsomista.
Armstrong ja Aldrin asensivat kuunjäristyksiä mittaavan seismometrin ja laserheijastimen sisältävän EASEP-paketin Kuun pinnalle samoin kuin Yhdysvaltain lipun, jonka suoristivat vaakasuoralla tangolla. Yhdysvaltain presidentti Richard Nixonin puhelu välitettiin Kuuhun, ja TV-katselijat pääsivät seuraamaan suorassa lähetyksessä hänen kuulentäjille pitämäänsä historiallista, maailmanrauhaa ja ihmiskunnan yhtenäisyyttä korostavaa puhetta.
Sillä aikaa kun Armstrong ja Aldrin olivat Kuun pinnalla, kolmas astronautti Michael Collins kiersi Columbia-komentoaluksella Kuuta ja muun muassa otti kuvia Kuun pinnasta. Hän yritti myös paikallistaa kaukoputkella kuumoduulin aina ollessaan kiertoradalla laskeutumisalueen yläpuolella, mutta ei onnistunut havaitsemaan kuumoduulia kiertoradalta.
Hieman yli kahden tunnin kävelyn jälkeen astronautit palasivat valvontakeskuksen käskystä kuualukseen, missä yrittivät nukkua ennen paluulentoa. Avaruuspukuihin tarttunut kuupöly haisi lievästi metalliselta tai kuten kostea tuhka, mutta ei erityisen häiritsevästi. Armstrongin ja Aldrinin lepojakso oli noin seitsemän tuntia. Heidän leponsa jäi kuitenkin laadultaan huonoksi; Collins pystyi nukkumaan paremmin kiertoradalla.
Paluu
Lepojakson päätyttyä astronautit alkoivat valmistella kuumoduulin yläosan eli nousuosan lentoa Kuuta kiertävän komentoaluksen luo. Armstrong ja Aldrin olivat Kuun pinnalla noin 21 tuntia 36 minuuttia. Aldrin oli vahingossa rikkonut nousumoottorin katkaisijan, ja nousumoottorin katkaisijaa painettiin kynää apuna käyttäen (Neil Armstrongin kalleimpana aarteenansa pitämä kynä on yhä tallella). Tietokone ohjasi Kotkan yläosan nousua. Komentomoduuliin telakoitumisen jälkeen kuumoduulin nousuosa hylättiin Kuuta kiertävälle radalle. Tämän jälkeen komentoalus lähti paluulennolle kohti Maata. Raketti käynnistettiin Kuun kääntöpuolella.
Paluun aikana alus syöksyi suurella nopeudella Maan ilmakehään, sen lämpökilpi kuumeni hehkuvaksi ja jonkin ajan kuluttua alus leijui laskuvarjojen varassa Tyyneen valtamereen. Laskeutumispaikka sijaitsi Wakesaaresta 2 660 kilometriä itään, Johnstonin atollista 380 kilometriä etelään ja 24 kilometrin päässä USS Hornetista.
USS Hornetin pelastusmiehistö nouti astronautit ja kapselin merestä. Palatessaan Yhdysvaltoihin astronautit joutuivat tullitarkastukseen Honolulun lentokentällä Havaijilla. Miehistö luetteli tullilomakkeessa, mitä tuliaisia he toivat matkaltaan. Tämän jälkeen he joutuivat kolmeksi viikoksi karanteeniin, koska ei tiedetty, olisiko Kuussa mahdollisesti Maassa tuntemattomia taudinaiheuttajia. Tämä pelko osoittautui aiheettomaksi. Miehistölle karanteeni oli ymmärrettävästi pitkästyttävä.
Apollo 11:n laskeutumispaikka
thumb|250px|Laskeutumisalue [[Lunar Reconnaissance Orbiterin kuvaamana. Kuumoduulin laskeutumisosa varjoineen kuvan keskellä.]] Apollo 11:n laskeutumisalueeksi valittiin (alue Google Moonissa) Mare Tranquillitatiksen eli Rauhallisuuden meren eteläosassa noin 20 kilometrin päässä Sabine D -kraatterista lounaaseen osittain sen vuoksi, että miehittämättömät Ranger 8- ja Surveyor 5 -laskeutujat sekä Lunar Orbiter -luotain olivat havainneet sen suhteellisen tasaiseksi alueeksi, joka ei todennäköisesti aiheuttaisi suuria ongelmia laskeutumiselle tai kuukävelylle.
Aikataulu
Ajat ovat UTC-aikaa. Suomessa kello oli kaksi tuntia edellä.
Mauno Laisaari
Mauno Kalervo Laisaari, vuoteen 1932 Lindholm (20. maaliskuuta 1910 Oulu – 8. heinäkuuta 1994 Espoo ) oli suomalainen juristi ja virkamies, joka toimi eduskunnan oikeusasiamiehenä.
Laisaaren vanhemmat olivat metsänhoitaja Valter Gustav Lindholm ja Selma Elisabet Lindfors. Hänen ensimmäinen puolisonsa 1935–1942 oli Maire Elsa Annikki Louhivuori ja toinen vuodesta 1942 Helvi Tuulikki Raitimo. Laisaari tuli ylioppilaaksi 1928 ja suoritti ylemmän oikeustutkinnon 1934, varatuomarin arvon hän sai 1937. Hän toimi Viipurin lastensuojelulautakunnan sihteerinä, kunnallisena oikeusavustajana ja lastenvalvojana 1937–1939, huoltolautakunnan sihteerinä 1939–1940 ja Karjalan liiton toiminnanjohtajana 1944–1947. Eduskunnan maatalousvaliokunnan sihteeri hän oli 1945 ja työväenasiain valiokunnan 1946–1947. Eduskunnan oikeusasiamiehenä Laisaari työskenteli 1947–1951. Rautatiehallituksen tariffiosaston johtaja hän oli 1952–1967.
Mauno Laisaari aloitti shakinpelaamisen 15-vuotiaana. Ensimmäisen kilpapelinsä hän pelasi Akateemisessa joukkueottelussa Tartossa 1929. Hän yleni 1. luokan pelaajaksi Viipurin Shakkiklubissa 1934 ja mestariluokkaan 1945. Monia kotimaisia ja kansainvälisiä luottamustoimia hoitanut Laisaari oli myös useita vuosia Työväen Shakkiliiton puheenjohtaja. Sotilasarvoltaan hän oli reservin kapteeni.
Tunturi Sport
Aluksi Sportissa käytettiin samaa runkoa kuin niin sanotussa Pappa-Tunturissa. Tunturi Sport säilyi pääpiirteissään vuoteen 1964 asti, mutta seuraavana vuonna se sai uuden rungon, tankin (1965 valkoinen, 1966–1970 kromattu), mutta moottorina toimi edelleen 3-vaihteinen Puch.
Vuonna 1970 poljinpakon poistuttua tuli Sportiin polkimien sijaan jalkatapit ja niin sanottu "kikstartti", kickstart-käynnistys. Moottori vaihtui 4-vaihteiseksi viimeiseen vuosimalliin, eli vuoden 1976 Sportiin. Moottori oli kiinnityskorvakkeiden paikkoja ja sylinteriä lukuun ottamatta melko samanlainen kuin seuraajamalli Tunturi Super Sportissa. Kahdessa viimeisessä vuosimallissa ei tankin sivuilla ollut enää nahkapehmusteita.
Tunturi Sportia on myyty puhallinjäähdytteisenä (1961–1976) ja kovakromisylinterisenä (1970–1976). 4-vaihteiset puhallinjäähdytyksellä varustetut Tunturi Sportit ovat melko harvinaisia. Tunturi Sportin korvasi kehtorungolla varustettu Tunturi Super Sport.
Bolivian kansallisarkisto ja -kirjasto
Bolivian kansallisarkisto ja -kirjasto (, lyhennys: ABNB; ) on Bolivian perustuslaillisessa pääkaupungissa Sucressa toimiva kansalliskirjaston ja kansallisarkiston sekä yleisen kirjaston käsittävä julkinen kansallinen instituutio ja rakennuskokonaisuus.
Kansalliskirjasto sai Boliviassa alkunsa heinäkuussa 1825 alkujaan nimellä Chuquisacan yleinen kirjasto (Biblioteca Pública de Chuquisaca). 1870-luvulla kirjasto alettiin tuntea jo kansalliskirjastona ja sen virkailijoita kutsuttiin toisinaan kansalliskirjastonhoitajiksi. Kansalliskirjaston asema tuli virallisesti näkyviin 19. kesäkuuta 1872 annetussa säädöksessä. Bolivian kansallisarkisto perustettiin kenraali Narciso Camperon hallituksen aikana 18. lokakuuta 1883 annetulla säädöksellä. Nykyiseen rakennukseensa Bolivian kansallisarkisto ja -kirjasto muutti vuoden 2003 alussa. Uuden rakennuksen rakennutti Bolivian keskuspankin kulttuurirahasto (Fundación Cultural del Banco Central de Bolivia).
Bolivian aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 92,46 prosenttia (vuonna 2015). Vuoden 2001 väestönlaskennan mukaan espanja oli äidinkielenä 60,7 prosentilla väestöstä, ketšua 21,2 prosentilla, aimara 14,6 prosentilla. Vieraskielisiä oli 2,4 prosenttia ja muita kieliä puhui 1,2 prosenttia. Tästä huolimatta esimerkiksi kansallisarkiston- ja kirjaston verkkosivusto vaikuttaa olevan toteutettu ainoastaan espanjankielisenä (tai ei sisällä linkkejä Bolivian muihin virallisiin kieliin), jonka lisäksi ABNB:llä on tästä erillinen suppeampi englanninkielinen sivusto.
Älä mokaa Morgan
Älä mokaa Morgan (tv-esityksessä Kaikki kotiinpäin, alun perin Morgan Stewart’s Coming Home tai Home Front) on yhdysvaltalainen komediaelokuva vuodelta 1987. Siinä rikkaan poliitikkoperheen teinipoika erotetaan sisäoppilaitoksesta, ja kalseat vanhemmat joutuvat ottamaan huonotapaisen pojan vaalien alla luokseen asumaan.
Morgan-poikaa esittää sittemmin komediasarjasta Miehen puolikkaat tunnetuksi tullut Jon Cryer.
Näyttelijät
Ranskassa elokuva sai todella pitkän nimen, Qu’il est dur d’être farceur, d’aimer la musique pop et les films d’horreur quand on a un père qui se présente aux élections (”Miten vaikea on olla ilveilijä, rakastaa popmusiikkia ja kauhufilmejä kun isä on ehdokkaana vaaleissa”).
Hangonsaari
Hangonsaari voi tarkoittaa:
Idiolekti
Idiolekti eli yksilömurre on yhdelle ihmiselle ominainen kielimuoto. Siihen kuuluvat muun muassa puhujan omat lempisanat ja -rakenteet sekä hänen tapansa käyttää kieltä eri tavoin eri tilanteissa, eli rekistereistä.
Charles Babbage
Charles Babbage (26. joulukuuta 1791 Lontoo – 18. lokakuuta 1871 Lontoo ) oli englantilainen matemaatikko ja filosofi. Hän oli ensimmäisiä tieteilijöitä, jotka keksivät ajatuksen ohjelmoitavasta tietokoneesta.
Elämä ja teot
upright|pienoiskuva|Osa Babbagen differenssikoneesta vuodelta 1853. upright|pienoiskuva|On the economy of machinery and manufactures, 1835
Babbage ei elämänsä aikana saanut yhtään mekaanista tietojenkäsittelykonettaan täysin valmiiksi. Hänen yhteistyökumppaninsa oli Ada Lovelace. Yhdessä he pystyivät keskustelemaan sellaisista tietotekniikan käsitteistä kuin laskentaoperaatio ja muuttuja, jotka olivat todellisuutta vasta toista sataa vuotta myöhemmin.
Ohjelmoitavan laskukoneen idea tuli esille mekaanisessa differenssikoneessa. Babbage oli aikaisemmin matkustanut Ranskaan ja tavannut Gaspard de Pronyn, joka oli Ranskan suuren vallankumouksen seurauksena organisoinut trigonometristen taulukoiden uusiksi laskemista, kun tarkoituksena oli ottaa käyttöön suorakulmaksi 100-jakoinen asteitus. De Prony oli jakanut laskennan yksinkertaisiin osatehtäviin ja vei urakan läpi kuudessa vuodessa 80 laskijan voimin. Babbage sai tärkeitä vaikutteita de Pronylta. Babbage laati suunnitelman mekaanisesta laskukoneesta logaritmitaulukoiden laskemiseksi ja onnistui saamaan sille rahoituksen Ison-Britannian valtiolta 1823. Babbage ei koskaan saanut valmiiksi differenssikonetta, kun hän keskittyi analyyttiseksi koneeksi kutsutun ohjelmoitavan koneen kehittämiseen. Hallitus lakkasi rahoittamasta koneen rakentamista vuonna 1832, jolloin valmiina oli osakokonaisuuksia koneen toiminnan esittelemiseksi.
Babbage keksi reikäkorttien avulla kaksi ohjelmoitavan tietokoneen periaatetta, reikäkorttien sisällön määräämän suoritusjärjestyksen eli pakotetun hypyn sekä ehdollisen hypyn. Babbagen keksintö avasi automaatiolle rajattomien toimintamahdollisuuksien maailman. Babbagen poika Henry Babbage rakensi tietokoneen keskusyksikön osajärjestelmän, joka toimi kuten oli suunniteltu. Tämä laite lahjoitettiin Harvardin yliopistolle 1886. Yli puoli vuosisataa myöhemmin sen löysi Howard Aiken. Aiken paneutui Babbagen julkaisuihin ja oivalsi, että uusilla sähköisillä ratkaisuilla Babbagen ideat voidaan toteuttaa. Aiken meni keskustelemaan ideoistaan IBM:n pääjohtajan Thomas J. Watsonin kanssa. IBM:stä tuli 1950-luvulla johtava tietokoneiden valmistaja.
1850-luvulla Ruotsissa rakennettiin useita versioita Babbagen periaatteella toimivista koneista, joista yksi toimitettiin 1859 Englannin väestörekisterikeskukselle. Monimutkaiset mekaaniset laitteet olivat kuitenkin liian herkkiä rikkoutumaan eivätkä siten olleet käyttökelpoisia. Differenssikone 2 rakennettiin alkuperäisten piirustusten perusteella vuonna 1991 ja todettiin täydellisesti toimivaksi.
Vuonna 1854 Babbage kehitti tilastollisen menetelmän, jolla sai murrettua Vigenére-salauksen. Tätä ei kuitenkaan julkaistu, joten Britannia saattoi avata salattuja viestejä Krimin sodassa. Tämän vuoksi kunnia keksinnöstä meni preussilaiselle upseerille Friedrich Kasiskille vuonna 1863. Babbage oli Royal Societyn jäsen.
Charles J. Guiteau
Charles Julius Guiteau (8. syyskuuta 1841 – 30. kesäkuuta 1882) oli yhdysvaltalainen lakimies, joka murhasi presidentti James Garfieldin vuonna 1881.
Guiteau syntyi Illinois'n Freeportissa ja asui lapsuutensa aikana lisäksi Ulaossa (Wisconsin). Hän lähti Ann Arboriin, jossa pyrki yliopistoon, ja toimi sitten lakimiehenä Chicagossa. Guiteauta kiinnosti myös teologia. Hän julkaisi aiheesta kirjan The Truth, joka kuitenkin oli pääasiassa plagioitu John Humphrey Noyesilta.
Guiteaun perhe oli katkaissut välinsä häneen jo kauan ennen presidentin murhaa. Guiteaun isä uskoi poikansa olleen paholaisen riivaama. Guiteau oli myös uhannut siskoaan kirveellä.
Garfieldin murha
Guiteau ryhtyi harrastamaan politiikkaa ja julkaisi Ulysses S. Grantin hyväksi puheen Grant v. Hancock. Hän kuitenkin muutti nimeksi Garfield v. Hancock, kun James Garfield nousi Yhdysvaltain presidentiksi.
Guiteau katsoi vaikuttaneensa merkittävästi Garfieldin vaalivoittoon ja vaati toistuvasti pääsyä suurlähettilääksi. Hän piti presidenttiä kiittämättömänä ja päätti surmata tämän.
Guiteau lainasi rahaa revolveriin ja käytti aikaa sen käytön opettelemiseen sekä Garfieldin vakoilemiseen. Lopulta hän ampui tätä rautatieasemalla 2. heinäkuuta 1881. Presidentti loukkaantui vakavasti ja menehtyi vammoihinsa 19. syyskuuta.
Oikeudenkäynti
Vielä oikeudenkäyntinsä aikana Guiteau oli suunnitellut asettumista ehdolle vuoden 1884 presidentinvaaleissa. Hänet kuitenkin todettiin syylliseksi 23. tammikuuta 1882 ja hirtettiin kesäkuussa.
Hanko (Uusikaupunki)
Hanko on saari Uudessakaupungissa, satama-alueen eteläosassa. Saari on teollisuusaluetta ja siellä sijaitsevat Yaran Uudenkaupungin lannoite- ja typpihappotehtaat. Tehtaiden yhteydessä on oma syväsatama. Tehdasalueella on Hangonsaari-niminen rautatieliikennepaikka, jota käytetään Yaran kuljetuksiin. Tehdas aloitti toimintansa vuonna 1965 Rikkihappo Oy:n nimellä, myöhemmin siitä tuli Kemira.
Saarella on kolme tuulivoimalapaikkaa, ja kaksi tuulivoimalaa ehti olla siellä 14 vuotta vuodesta 1999 ennen kuin ne päätettiin purkaa, kun niiden vaihdelaatikkojen korjaaminen olisi kannattamatonta. Propel Voiman kaksi 1,3 MW tehoista tuulivoimalaa tuottivat vuodessa noin 4 miljoonaa KWh sähköä.
Hangosta käytetään joskus nimitystä Hangonsaari.
Årsta
thumb|320px|Årsta torg.
Årsta on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Södermalmin, Södra Hammarbyhamnenin, Johanneshovin, Enskede Gårdin, Enskedefältetin, Östbergan ja Liljeholmenin kaupunginosat. Se muodostettiin vuonna 1926, ja nykyisin sen alueella on asukkaita noin 15 250 ihmisen verran. Maa-alaltaan Årsta on 2,62 neliökilometrin suuruinen.
Historia
Årstan kartano on peräisin keskiajalta. Årstan kylä mainitaan ensimmäisen kerran vuonna 1344, ja tuolloin se tunnettiin nimellä Arus. Vuodelta 1439 peräisin olevassa tekstissä kirjoitusmuoto on Aross. Tukholman kaupunki osti alueen vuonna 1905. Rakentaminen aloitettiin 1940-luvulla ja ensimmäiset talot olivat muuttovalmiita vuonna 1943. Alueen rakennuskannan suunnittelusta vastasivat Erik ja Tore Ahlsén.
Beninin viestintä
thumb|Benin television pääkonttori. Beninin viestintää kuvataan sitä tarkkailevien raporteissa eläväksi. Mutta köyhyys, huono infrastruktuuri ja pieni mainosmarkkina aiheuttavat heikon kattavuuden uutispeitolle ja riittämättömän sanomalehtien jakelun erityisesti maaseudulla.
Lehdet
Beninissä ilmestyy kuusi sanomalehteä. La Nation on valtion omistama, ja yksityisiä sanomalehtiä ovat Le Matinal, Fraternite, Le Republicain, L'Aurore ja L'Evenement Preci. Sanomalehdet ovat ranskankielisiä.
Lukutaitoisuus oli Beninissä vuonna 2018 38.4 prosenttia. Ranskaa puhuu noin neljä miljoonaa beniniläistä eli noin 35 prosenttia väestöstä.
Radio ja televisio
Valtion yleisradion televisio Television Nationale, jota hoitaa ORTB (Office de Radiodiffusion et de Television du Benin), esittää laaja-alaista ohjelmaa. Kaupallisia kanavia ovat Golfe TV, La Chaine 2 (LC2), sekä Canal 3.
Informaation päälähde on erityisesti maaseudulla radio. Radio on suosittu paikallisten kielten takia. Erityisen suosittuja ovat ohjelmat, joihin voi soittaa puhelimella.
Yleisradio ORTB:n radioasemia ovat Radio Nationale, Radio Parakou ja Cotonoussa Atlantic. Yksityisiä radioasemia ovat CAPP FM Cotonoussa, Golfe FM sekä katolinen radioasema Radio Immaculee Conception. Kansainvälisiä FM-asemia ovat Cotonoussa esimerkiksi BBC World Service, Radio France Internationale ja Gabonn Africa No1.
Internet
Benin oli eräs Länsi-Afrikan ensimmäisiä maita, joka liittyi internetiin. Internetin käyttäjämäärien kasvu on ollut seuraava:
Vuonna 2017 Facebookin tilaajia oli 920 000.
Beninin afrikkalaiskielistä julkaistaan jorubankielistä ja foninkielistä Wikipediaa. Wikimedian tietojärjestelmiä edistää Beninissä kesällä 2018 perustettu organisaatio Wikimédiens du Bénin.
Viestinnän vapaus
Toimittajia vastaan on sovellettu ankaria kunnianloukkauslakeja, mutta perustuslaki takaa median vapauden. Viranomaiset ovat rankaisseet sanomalehteä sellaisen aineiston julkaisemisesta, jonka on arveltu olevan liian hyökkäävää valtionjohtoa kohtaan.
MFA:n mukaan vapaa ilmaisu ja mediavapaus kehittyvät jatkuvasti Beninissä huolimatta aikaisemmin esiintyneistä oikeuksien tukahduttamisesta ja loukkauksista. Nykyisin pääongelmat ovat ammattillisen tason heikkous, heikko johtamishallinta ja koulutus sekä logistisen kapasiteetin vähäisyys. Myös valtio vaikuttaa ja ohjaa mediaa paljon, erityisesti valtion omistamassa mediassa.
Freedom Housen mukaan vuonna 2016:
Beninissä hyväksyttiin kesällä 2018 sosiaalisen median vero, mutta vastustuksen takia siitä luovuttiin.
Freedom House arvioi vuonna 2019, että vaikka Beninin perustuslaki takaa lehdistön vapauden ja painetussa mediassa on mielipiteen moninaisuutta, useimmat mediayhtiöt saavat suoraa taloudellista tukea poliitikoilta, ja harva julkaisu on aidosti poliittisesti itsenäinen.
Valtion viestintäviranomainen keskeytti vuonna 2018 maan laajalevikkisimpiin kuuluvan sanomalehden jakelun, koska se julkaisi presidenttiä arvostelevia artikkeleita. Digitaalisen median laki sallii, että valtio voi tuomita ja vangita toimittajia valheellisen sisällön tai ihmisten kiusaamisen takia. Toimenpidettä on käytetty toistuvasti toimittajien ja bloggareiden rankaisemiseen. Beninissä suljettiin internet jälleen vuoden 2019 vaalipäivänä.
Historiaa
Vuonna 1990 säädetty perustuslaki takasi ilmaisun vapauden ja suojelun sekä lehdistön vapauden. Vapautuminen aikaan uusia riippumattomia sanomalehtiä, ja myöhemmin perustettiin uusia radioasemia maaseudulle. Mediatuotanto oli vapaampaa ja runsaampaa, ja varsinkin vaalien aikaan viestintä lisääntyi.
Vuonna 1997 säädetyn viestintälain ansiosta voitiin perustaa itsenäisiä radio- ja televisioasemia. Luvat myöntää HAAC (Haute Autorité de l’Audiovisuel et de la Communication), ja median laajeneminen on kasvattanut avoimuutta varsinkin poliittisissa väittelyissä. Viestintälaki vuodelta 2015 tarjosi toimittajille jonkin verran enemmän toimintavapauksia. Journalismin ja mediatuotannon kenttä kasvaa, samoin elävä elokuvateollisuus ja videotuotanto sekä myös useat erikokoiset kaupalliset mediatuotantoyhtiöt.
Median laajenemisesta huolimatta radio on Beninissä edelleen tärkein joukkoviestintäväline. Radio tavoittaa enemmän ihmisiä, ja radiolaitteita on helposti saatavilla. Radio-ohjelmia kuunnellaan yhä enemmän myös älypuhelimista. Beninissä on noin 80 eri puolilla maata toimivaa radioasemaa, ja ohjelmatoiminta on vilkasta varsinkin Cotonoussa ja Parakoussa.
Gylling
Gylling on muun muassa seuraavien henkilöiden sukunimi:
Luettelo Van Halenin kappaleista
Luettelo Van Halenin kappaleista aakkosjärjestyksessä
Ketonen & Myllyrinne
Ketonen & Myllyrinne on suomalainen sketsisarja. Sarjan ensimmäinen tuotantokausi esitettiin Sub-televisiokanavalla loka-marraskuussa 2006. Sarjan pääesiintyjinä ja käsikirjoittajina toimivat Kari Ketonen ja Ville Myllyrinne. Sivuosissa toimivat Ria Kataja, Pirjo Lonka ja Panu Vauhkonen. Sarjan on tuottanut Tuotanto Oy Säihky. Sarjasta julkaistiin promootiotarkoituksin kuusi sketsiä YouTube-sivustolla, jossa ne ovat saavuttaneet suosiota. Kokonaisia jaksoja voi katsoa myös MTV Katsomosta. Sarjan toinen tuotantokausi esitettiin tammi-maaliskuussa 2008 ja kolmas tuotantokausi syys-lokakuussa 2010.
DVD-julkaisut
Kaikki kolme tuotantokautta on julkaistu DVD:llä. Sarjan ensimmäinen tuotantokausi julkaistiin DVD:nä 8. marraskuuta 2006. Toinen tuotantokausi julkaistiin 13. helmikuuta 2008.
Lähilinjat
pienoiskuva|Lähilinjat/Finnbus. Lähilinjat oli vuosina 1958–2004 toiminut linja-autoyhtiö, joka liikennöi erityisesti Keski-Uudenmaan alueella. Koiviston Auto -yhtymä osti yrityksen vuonna 1998 ja se fuusioitiin Porvoon Liikenteeseen kesällä 2004. Lähilinjat-nimeä käytettiin kuitenkin vielä vuoden 2006 loppuun.
Kesäpilkin maailmanmestaruuskilpailut
thumb|250px|right|Kesäpilkin kutsuvieraskisoista 2005 Kesäpilkin maailmanmestaruuskilpailut on Pudasjärven kaupungissa järjestettävä tapahtuma. Se on järjestetty vuosittain vuodesta 2004 lähtien Pudasjärvi-nimisen järven Havulan rannassa. Kisapaikka sijaitsee Pudasjärven kirkon läheisyydessä noin kahdeksan kilometriä kaupungin keskustaajamasta Kurenalta.
Lähilinjat
Historia
Paavo Forsblom, Armas Koskinen ja Toivo Lehtikari perustivat Lähilinjat vuonna 1958. Lähilinjat otti hoitoonsa Rajakylän linjan, kun Liikenne Oy:n liikennöinti oli sodan jälkeen huonoa mm. kalustopulan takia. Vuosien mittaan tuli myös muita linjoja Keravan, Sipoon, Pornaisten, Järvenpään ja Vantaan suunnalta. Vantaalla Lähilinjat liikennöi Rajakylään, Länsimäkeen ja Korsoon. Vuonna 1967 Armas Koskinen ja Toivo Lehtikari irtautuivat yhtiöstä ja Lähilinjoista tuli Paavo Forsblomin perheyhtiö. 1990-Luvulla Lähilinjat osallistui useaan YTV:n järjestämään kilpailutukseen vaihtelevalla menestyksellä. Näin jatkui vuoteen 1998, jolloin yhtiö myytiin Koiviston Autolle. Koiviston Auto omisti pääkaupunkiseudulla jo ennestään Liikenne Oy:n joten ympyrä sulkeutui, kun Lähilinjat oli nyt Liikenne Oy:n sisaryhtiö. Vuonna 2001 Liikenne Oy lopetettiin, joten Lähilinjat jäi Koiviston Auton ainoaksi saarekkeeksi pääkaupunkiseudulle.
Kesäpilkin maailmanmestaruuskilpailut
Järjestävänä tahona on Pudasjärven Urheilijat, joka tunnetaan muun muassa Umpihankihiihdon MM-kisojen, PohjanTähti Games:ien ja Koillismaan Kierroksen isännöinnistä.
Lähilinjat
Historia
Lähilinjojen toimitusjohtaja Paavo Forsblom sai liikenneneuvoksen arvonimen vuonna 1982. Vuonna 1987 Lähilinjat Oy:llä oli 55 linja-autoa.
Kesäpilkin maailmanmestaruuskilpailut
Keskellä kesää pidettävien pilkkikisojen pituus on kokonainen viikko. Alkukilpailujen, välierien ja pikkufinaalin jälkeen 25 parasta pilkkijää kisaa maailmanmestaruudesta.
Lähilinjat
Historia
Viimeiset uudet autot hankittiin vuonna 2000 linjan 611 voiton seurauksena. Kesällä 2004 Lähilinjat osakeyhtiönä lopetettiin ja yhdistettiin Koiviston Auton omistamaan Porvoon Liikenteeseen. Vanha nimi jäi kuitenkin aputoiminimenä edelleen bussien kylkiin. Lähilinjojen viimeiset tärkeämmät lähinnä Helsingistä päin tulevat linjat kilpailutettiin keväällä 2006 valmisteluna Keravan YTV-alueeseen liittymiselle ja ne siirtyivät Veolia Transportin ajettaviksi. Vuoden 2007 alusta aputoiminimen käyttö loppui ja loppuja linjoja siirrettiin ajettavaksi sekä Porvoon Liikenteelle että Savonlinja-konserniin kuuluvalle Etelä-Suomen Linjaliikenteelle.
Kesäpilkin maailmanmestaruuskilpailut
Pilkkiminen tapahtuu järven selälle asetettujen styroxista ja puusta valmistettujen, paikoilleen ankkuroitujen lauttojen päältä. Keskellä lauttaa on reikä, josta pilkkiminen tapahtuu kuin avannosta ikään. Muutoinkin kisan säännöt vastaavat pääosin normaaleja pilkkikisojen sääntöjä.
Wilderness
Wilderness (televisioesityksessä Suomessa myös nimellä Wilderness – luonnon armoille) on vuonna 2006 tehty brittiläinen kauhuelokuva, jonka on ohjannut Michael J. Bassett.
Ankkuri (Lahti)
thumb|right|400px|Sibeliustalo sijaitsee Ankkurin kaupunginosassa.
Ankkuri on noin 4 000 asukkaan alue Lahdessa kaupungin keskustan läheisyydessä. Alueella on rantaviivaa noin kolmen kilometrin verran.
Ankkuri on ollut suurten uudistusten kohteena ja nykyinen nimikin sillä on ollut vasta vuodesta 1990. Vuosina 1995–1998 uusittiin Vesijärven satama ja vuonna 2000 valmistui Sibeliustalo. Alueen rakentamisessa on keskitytty korkeatasoisuuteen ja sinne on pyritty rakentamaan kansallisesti ja kansainvälisestikin vetovoimaisia kohteita.
Alueen keskellä on Ankkurikeskus, jossa on erityisesti palveluja ja yritysten toimitiloja. Ankkurikeskukseen liittyy Satamaranta, johon kuuluvat Vesijärven ja Teivaan satamat. Pohjoisessa sijaitsevat Ruoriniemen ja Ankkurirannan asuntoalueet, etelässä Ankkuripuisto.
Historia
Ankkurin alue oli aikoinaan hyvin merkittävä teollisuuden keskittymä, josta monet kaupungin teollisuuslaitokset ovat aloittaneet. Alue valtasi vähitellen Vesijärven rantoja ja lisäksi vesialueita täytettiin maa-alan lisäämiseksi. Nykyisen Sibeliustalon paikalle perustettiin vuonna 1869 Lahden saha, johon puutavaraa tuotiin Päijänteen kautta höyrylaivoilla.
Kirjallisuutta
60.99556°N, 25.65444°W
Estelle
Estelle tai Estella (latinan tähteä merkitsevästä sanasta stella) voi tarkoittaa seuraavia:
Orione-luokka
Orione-luokka oli Italian kuninkaallisen laivaston neljän Cantieri navali Oderon vuosina 1905-1907 valmistetun torpedoveneen muodostama alusluokka.
Garbo
Garbo oli oululainen rockyhtye, joka toimi vuosina 1985–1989 ja 1993–1995. Yhtyeen johtohahmo oli laulaja-lauluntekijä Esa Eloranta. Vuonna 1995 Garbo hajosi kitaristi Nixu Nikulan kuoltua. Yhtye teki comebackin vuonna 2005 Kruunaa ja klaavaa -albumin myötä.
Elokuva toisen maailmansodan aikana
Toisessa maailmansodassa sekä viihde- että dokumenttielokuvasta tuli voimakas kansallisen propagandan väline. Samalla se tarjosi helpotusta ankeaan ja puutteenalaiseen sodan todellisuuteen viihteen kautta.
Yhdysvallat
Sodan alettua Euroopassa Yhdysvaltojen puolueettomuus sai useat Hollywood-studiot välttämään vahvoja kansallissosialismin vastaisia kannanottoja. Warnerin laskettua levitykseen elokuvan Confessions of a Nazi Spy (1939) muutkin studiot tarttuivat teemaan. Ennen hyökkäystä Pearl Harboriin merkittäviin yhdysvaltalaisiin kansallissosialismin vastaisiin elokuviin kuuluvat Charles Chaplinin Diktaattori (1940), Alfred Hitchcockin Ulkomaankirjeenvaihtaja (1940) ja saksalaisen siirtolaisen Fritz Langin Ihmismetsästys (1941).
Yhdysvaltojen liityttyä sotaan joulukuussa 1941 Hollywoodin 250 000 teknikosta, näyttelijästä, tuottajasta ja ohjaajasta noin 40 000 liittyivät asevoimiin. Eräät arvostetut ohjaajat, kuten John Huston ja William Wyler, keskittivät energiansa sotaa käsittelevien, tehokkaiden dokumenttikuvausten tekoon. Vuonna 1942 Mrs Miniver, Wylerin mielikuvitusnäkemys Ison-Britannian kotirintamasta, voitti seitsemän Oscaria. Liityttyään Yhdysvaltain ilmavoimiin Wyler siirtyi elokuvissa Memphis Belle (1945) ja Thunderbolt (1945) Hollywoodin studioilta Saksan taivaalle. Toinen Hollywoodin tukipylväs John Ford, filmasi elokuvan The Battle of Midway (Midwayn taistelu, 1942). Myöhemmin hänestä tuli tiedustelupalvelu OSS:n kenttävalokuvatoimiston päällikkö. Useat Hollywoodin tähdet, kuten Clark Gable, Robert Montgomery, Robert Taylor ja Douglas Fairbanks Jr., liittyivät asevoimiin. James Stewart puolestaan liittyi ilmavoimiin, missä hän yleni everstiksi ja lensi 20 pommituslentoa Euroopan yllä. thumb|James Stewart yleni ilmavoimissa aina everstiksi asti. Sodan keskivaiheilla noin 90 miljoonaa yhdysvaltalaista kävi viikoittain elokuvissa. Hollywoodin tuotantolinjat sopeuttivat kaikki vakiintuneet elokuvalajit – rikosjännärit, musikaalit, piirretyt ja jopa B-luokan lännenfilmit – sota-ajan teemoihin. Natsit ratsastivat preerialla ja väijyivät Sherlock Holmesia Lontoon kaduilla. Sotafilmeillä oli taipumus vahvistaa sodan romanttisia stereotypioita. Vasta sodan jälkeen Hollywood sai tuntuman sodan todellisuuteen elokuvissa kuten William Wellmanin The Story of GI Joe ja John Fordin He antoivat kaikkensa, jotka valmistuivat vuonna 1945.
Iso-Britannia
Isossa-Britanniassa realistinen koulukunta valmisti joukon loistavia dokumentteja, kuten Harry Wattsin Target of Tonight (1941) ja Humphrey Jenningsin Listen to Britain (1942) sekä Fires Were Started (1943). Nämä dokumentit sekä koosteet, kuten Desert Victory (1942), painottivat tiukasti kansalaisten sotaa. Tällä oli merkittävä vaikutus täyspitkiin elokuviin, kuten The Foreman Went to France (1942), Millions Like Us (1943), Waterloo Road (1944) ja The Way Ahead (1945), jotka kaikki keskittyivät tavallisten sotilaiden ja siviilien elämään.
Saksa
Saksassa sodan aloitusvuosi toi mukanaan kansallissosialistien propagandaministeri Joseph Goebbelsin masinoiman antisemiittisten elokuvien tulvan. Vuoden 1940 kolme pääfilmiä – Der Ewige Jude, Die Familie Rotschild ja Jud Süss – leimasivat juutalaiset rodulliseksi pääviholliseksi. thumb|Charlie Chaplin pilkkasi [[Adolf Hitleriä ja Benito Mussolinia elokuvassaan  Diktaattori(1940)]] Vuodesta 1942 lähtien Goebbels hallitsi kansallistettua elokuvateollisuutta. Se tuotti elokuvia Saksan historiallisten sankarien, kuten Otto von Bismarckin ja Fredrik Suuren, elämästä. Niiden lisäksi tuotettiin myös romanttista hömppäviihdettä kuten Münchausen, joka oli koko natsi-Saksan kallein elokuva. Tappion jo häämöttäessä Goebbels uhrasi huomattavia voimavaroja ja taisteluissa kipeästi tarvittuja joukkoja avustajina sellaisiin filmeihin kuin Kolberg, joka sai ensi-iltansa tammikuussa 1945. Se kertoi itäbommerilaisen kaupungin piirityksestä Napoleonin aikana. Saksa itse oli piirityksessä, kun elokuva valmistui.
Suomi
Jatkosodan aikana elokuvatuotantoa Suomessa rajoitti raakafilmin saanti. Sodan aikaisessa filmiriidassa Saksa asetti filmin saannin ehdoksi sitoutumisen saksalaiseen propaganda- ja sensuurilinjaan. Yhdysvaltalaisten filmien esitysmahdollisuuksien turvaamiseksi myös Yhdysvallat toimitti Suomeen raakafilmiä.
Umpihankihiihdon maailmanmestaruuskilpailut
thumb|upright|Kilpailija umpihangessa 2006. Umpihankihiihdon maailmanmestaruuskilpailut on Pudasjärven Urheilijat ry:n järjestämä kilpailu, jota on järjestetty Pudasjärvellä vuodesta 1998. Alkuvuosina kisamaastona pidettiin mitä tahansa siihen sopivaa seutua paikkakunnalla, mutta nykyisin sen pääpaikaksi on muodostunut Syötteen tunturialue. Mukaan kisaan pääsee niin aloittelija kuin aktiiviharrastajakin, eikä ammattilaisiakaan ole kielletty osallistumasta.
Joukkueen koko on 3–5 henkeä. Ensimmäisenä kilpailupäivänä samoillaan umpihangessa suunnistusosuuden hajontarasteilla ja hiihdetään tehtävärastien kautta yhteensä 25–50 kilometriä. Oikealla reitillä pysyminen vaatii koko päivän jatkuvaa suunnistamista. Tehtävärastien virheet ja vapaaehtoisten rastien etsimiset vaikuttavat tuntuvasti kunkin kilpailijan ja joukkueen umpihankihiihdon lähtöaikaan toisena kilpailupäivänä. Tehtävissä painotetaan erätaitoja ja talviretkeilijän turvallisuutta. Yön kilpailijat viettävät ulkona, tulilla.
Maailmanmestaruus ratkotaan toisen kilpailupäivän umpihankireitillä, jonka pituus on noin kahdeksan kilometriä. Reitti on merkitty molemmilta reunoiltaan moottorikelkan jäljellä, jota ei missään tapauksessa saa ylittää. Niin sanotut perässähiihtäjät valvovat, ettei joukkue tai yksilökilpailija hiihdä toisten tekemää uraa. Nopeimmin reitin suorittanut joukkue tai kilpailija voittaa maailmanmestaruuden.
Ari Komulainen
Ari Komulainen (s. 1958 tai 1959 Kiuruvesi) on suomalainen umpihankihiihtäjä ja eläkkeelle siirtynyt rajavartija. Komulainen on uransa varrella saavuttanut MM-kilpailuista kaksi kertaa hopeaa ja kaksi kertaa pronssia. Ensimmäisen kerran Komulainen tuli kolmanneksi yksilökilpailussa vuonna 2014. Kolme vuotta myöhemmin hän nousi hopealle. Komulaisella on yksilökilpailujen lisäksi joukkuekilpailun MM-hopeaa ja pronssia EkoRipen joukkueen kanssa vuosilta 2014 ja 2015. Vuonna 2009 hän edusti Metsähallitus/Raja -joukkuetta.
Juha Julkunen
right|thumb|300px|Julkunen [[Iin Raasakkakoskella tukkilaisten SM-kilpailujen koskenlaskussa (4.7.2015)]] Juha Julkunen (s. 1968 tai 1969 Savukoski) on suomalainen umpihanki-, maasto- ja ampumahiihtäjä. Julkunen on yhdeksänkertainen umpihankihiihdon maailmanmestari. Ampumahiihdossa hän on saavuttanut kolme Suomen mestaruutta 45-vuotiaiden miesten sarjassa, ja tukkilaisten SM-kilpailujen maratonilla hänet on palkittu voittajana 24 kertaa. Yhteensä hänellä on tukkilaiskisoista 74 Suomen mestaruutta, 25 hopeaa ja 16 pronssia.
Maastohiihdossa Julkunen edustaa Keminsuun Kisaa.
Elämä ja ura
Nuorempana Julkunen harrasti yleisurheilua, hiihtoa ja kilpaili lentopallossa, mutta 16-vuotiaana hän kiinnostui myös tukkilaislajeista. Omien sanojensa mukaan hän on harrastanut tukkilaiskisoja vuodesta 1985 lähtien. Hän pääsi rajavartijaksi välittömästi varusmiespalveluksen jälkeen vuonna 1988. Vielä vuonna 2015 hän työskenteli Kelloselän rajavartioasemalla.
Julkunen aloitti 30-vuotiaana ampumahiihdon harrastamisen. Talvella 2014 hän saavutti ensimmäisen Suomen mestaruutensa 45-vuotiaiden miesten sarjassa. Pikamatkan kullan ohella hän voitti kultaa myös viestistä. Aiemmilta vuosilta hänellä oli jo yksi viestimestaruus. Hiihtolajien sotilaskisoista Julkunen on saavuttanut 14 SM-mitalia.
Erik Gabriel Melartin
Elämäkerta
Melartin opiskeli Porvoossa ja Turun akatemiassa. Hän oli Viipurin lukion lehtori vuosina 1805–1810 ja Vanhan Suomen koululaitoksen johtaja vuosina 1810–1814. Hän sai vuonna 1812 Turun akatemian teologian professorin viran ja oli vuodesta 1828 lähtien dogmatiikan professori. Vuonna 1833 hänet valittiin Turun arkkipiispaksi.
Melartin oli jäsenenä kahdessa koulukomiteassa, jotka toimivat 1810–1830-luvuilla. Komitean jäsenenä hän esitti muun muassa kirkon ja koululaitoksen erottamista toisistaan, mutta ehdotusta ei toteutettu. Melartin oli jäsen myös komiteassa, joka valmisteli vuoden 1843 koulujärjestyksen.
Melartin oli mukana perustamassa Suomalaisen Kirjallisuuden Seuraa ja oli sen ensimmäinen esimies vuosina 1831–1833.
Arkkipiispa 1833–1847
Melartin nimitettiin arkkipiispaksi toiselta vaalisijalta vuonna 1833. Nimityksessä poliittiset näkökohdat saivat erityistä arvoa. Melartinin uskollisuus uutta esivaltaa kohtaan nosti hänet arkkipiispaksi ohi tuomiorovasti Gustaf Gadolinin. Nimityksen teki keisari Nikolai I.
Melartinin kaudella kirkon sisällä vaikutti uskonnollinen herätys erityisesti Pohjois-Savossa ja Pohjanmaalla. Aluksi Melartin piti nuorten herännäispappien työtä kirkon elämää elvyttävänä. Arkkipiispana Melartin kehotti papistoa aluksi osallistumaan seuroihin. Keisari Nikolai I piti pietismiä kuitenkin yleiseurooppalaisena vallankumouksellisena liikehdintänä ja uudet uskonnolliset liikkeet oli torjuttava. Venäläisille viranomaisille lähetetty ilmiantokirje johti herätysliikkeiden tarkkailuun ja toiminnan selvittämiseen. Täten myös arkkipiispa Melartinin kanta herätysliikkeitä kohtaan jyrkkeni torjuvaksi.
Termostaatti
thumb|Honeywellin bimetallitermostaatti toimistorakennuksiin. Termostaatti on laite, joka pyrkii pitämään jonkin järjestelmän lämpötilan halutulla tasolla ohjaamalla energian kulkua järjestelmään tai järjestelmästä pois. Termostaatti siis käynnistää ja sammuttaa lämmitys- tai jäähdytyslaitteita tarpeen mukaan. Termostaatin keksi Albert Butz vuonna 1885. Siitä sai alkunsa yritys, joka nykyisin kantaa nimeä Honeywell International. thumb|Auton termostaatti Esimerkiksi sähkölämmittimessä termostaatti ohjaa sähköenergiaa lämmitysvastukselle, kun lämpötila laskee liian matalaksi. Kun lämpötila on halutulla tasolla, termostaatti katkaisee virran lämmitysvastukselta, jotta lämpötila ei nouse liian korkeaksi. Jääkaapin termostaatti puolestaan käynnistää kompressorin, kun lämpötila kaapin sisällä kohoaa liian korkeaksi ja sammuttaa kompressorin, kun lämpötila on riittävän alhainen. Useimmissa laitteissa termostaatti on säädettävä, jolloin lämpötila saadaan pysymään sopivalla tasolla. thumb|Honeywellin termostaatti avattuna. Sähköenergiaa ohjaavia termostaatteja käytetään sähkölämmityksen ja jääkaapin lisäksi muun muassa pakastimissa, sähkökiukaissa, sähkögrilleissä, sähköliesissä, silitysraudoissa ja pesukoneissa. Nestejäähdytteisissä polttomoottoreissa termostaatin avulla pidetään moottorin lämpötila sopivana niin, että polttoaine palaa puhtaasti ja öljyn voiteluominaisuudet ovat hyvät. Kun sopiva lämpötila ylittyy, termostaatti päästää jäähdytysnesteen virtaamaan jäähdyttimen kautta, ja tarvittaessa käynnistää jäähdyttimen tuulettimen.
Gorka Iraizoz
Gorka Iraizoz Moreno (s. 6. maaliskuuta 1981 Pamplona, Navarra, Espanja) on espanjalainen jalkapallomaalivahti. Hän pelasi Espanjan pääsarjassa Primera Divisiónissa toistakymmentä vuotta barcelonalaisen Espanyolin, bilbaolaisen Athleticin ja Gironan joukkueissa.
Termostaatti
Useimmissa termostaateissa on hystereesi, jolloin lämmitys- tai jäähdytyslaite ei käynnisty ja sammu tarpeettoman usein. Liian tarkka termostaatti aiheuttaisi esim. naksumista tiuhan kytkeytymisen ja poiskytkeytymisen takia. Hystereesiväli voi olla kiinteä (esimerkiksi 10 °C) tai sen ala- ja ylärajat voivat olla erikseen säädettävissä. Esimerkiksi lämmitin kytkeytyy toimimaan lämmön laskiessa alarajan alle ja pysähtyy kun ylärajan tavoitelämpö on saavutettu.
Termostaatteja on erityyppisiä, muun muassa omavoimainen bimetallitermostaatti, kontaktikärjillä varustettu bimetallitermostaatti, relelähtöinen termostaatti ja täysin elektroninen termostaatti.
Gorka Iraizoz
Seurajoukkueiden lisäksi Iraizoz on pelannut epävirallisessa Baskimaan maajoukkueessa.
Termostaatti
Elektroninen termostaatti
Elektroninen termostaatti on laite, joka on suunniteltu säätämään lämmitysjärjestelmää tietyn lämpötilan ylläpitämiseksi. Se perustuu elektroniseen ohjausteknologiaan ja sisältää lämpötila-anturin ja säätötoiminnon, sekä usein myös diginäytön. Täysin elektronisessa termostaatissa on elektroninen anturi (esimerkiksi lämpöpari, NTC- tai PTC-vastus, puolijohdeanturi), joka ohjaa elektronista kytkintä (esimerkiksi Triacia tai GTO:ta).
Huonetermostaatti on yksinkertainen elektroninen termostaatti, joka on tarkoitettu yhden huoneen lämmityksen ohjaamiseen. Se voi olla seinälle kiinteästi asennettu lattialämmitystermostaatti tai liikuteltava malli, joka voidaan sijoittaa haluttuun paikkaan huoneessa.
Näiden laitteiden hyödyt lämmityksen ohjaamiseksi ovat:
1.Energiansäästö
Iw
Iw tarkoittaa seuraavia:
Termostaatti
Elektroninen termostaatti
Elektroniset termostaatit mahdollistavat lämmityksen tarkan säädön halutulle lämpötilalle. Ne voivat myös noudattaa esiohjelmoituja aikatauluja, jotka auttavat välttämään liiallista lämmitystä silloin kun tilaa ei käytetä. Tämä johtaa energiansäästöön ja alentaa lämmityskustannuksia.
2. Mukavuus
Huonetermostaatti ja WiFi termostaatti tarjoavat helpon ja kätevän tavan säätää lämpötilaa huoneessa. Voit asettaa haluamasi lämpötilan ja antaa termostaatin hoitaa lämmityksen automaattisesti. WiFi termostaatilla voit säätää lämpötilaa etänä mistä tahansa, mikä on erityisen kätevää esimerkiksi matkoilla ollessasi.
3. Älykkäät toiminnot
WiFi termostaatit tarjoavat älykkäitä ominaisuuksia ja lisätoimintoja, kuten viikkokello ajastimen ja pörssisähkö ohjauksen. Ominaisuudet mahdollistavat energian säästön optimoimalla varaavien lämmitysjärjestelmien käytön tiettyihin aikoihin. Ne voivat myös oppia lämmitystarpeesi ja säätää lämpötilaa automaattisesti optimaalisen mukavuuden ja energiatehokkuuden saavuttamiseksi, tai silloin kun uusiutuvaa energiaa on paljon tarjolla ja/tai pörssisähkön hinta on edullinen.
4. Helppo asennus ja käyttö
Elektroniset huonetermostaatit ovat helppoja asentaa ja käyttää. Selkeä käyttöliittymä ja valmiiksi mietityt käyttäjäystävälliset asetusvaihtoehdot, jotka tekevät lämmityksen säätämisestä helppoa jokaiselle.
Atlantic College
Atlantic College (virallisesti United World College of the Atlantic) on 16–19-vuotiaille tarkoitettu kansainvälisesti arvostettu yksityinen sisäoppilaitos Vale of Glamorganissa Etelä-Walesissä. Atlantic College oli ensimmäinen UWC-koulu, ja siellä opiskelee noin 350 oppilasta yli 150 maasta. Atlantic College oli yksi ensimmäisistä oppilaitoksista, joissa oli mahdollista opiskella kansainvälinen IB-tutkinto, ja koulu osallistui aktiivisesti tutkinnon kehittämiseen 1960-luvulla. Oppilaat valitaan ansioiden perusteella riippumatta uskonnollisesta, yhteiskunnallisesta tai etnisestä taustasta. Opiskelu rahoitetaan pääasiassa stipendein.
Historia
Koulun perusti 1962 saksalaissyntyinen pedagogi Kurt Hahn pyrkimyksenään yhdistää nuoria ympäri maailmaa kylmän sodan aikaisen epävarmuuden ja vihamielisyyden vähentämiseksi.
Aiheesta muualla
51.40139°N, -3.5325°W
Philippe Streiff
Philippe Streiff (26. kesäkuuta 1955 La Tronche, Ranska – 23. joulukuuta 2022 ) oli ranskalainen Formula 1 -kuljettaja. Hän osallistui urallaan 54 osakilpailuun saavuttaen yhden palkintosijan Australian GP:ssä 1985 ja 11 MM-pistettä. Aika-ajoissa Streiff sijoittui parhaimmillaan viidenneksi Euroopan GP:ssä 1985.
Ennen Formula 1 -uraansa Streiff voitti Ranskan Formula 3 -sarjan mestaruuden vuonna 1981.
Streiff halvaantui testionnettomuudessa ennen kauden alkua, minkä seurauksena hän joutui luopumaan kilpa-autoilijan urastaan jouduttuaan pyörätuoliin. Streiff toimi myöhemmin kommentaattorina Ranskan television F1-lähetyksissä.
Kansainvälinen Frédéric Chopin -pianokilpailu
Kansainvälisen Frédéric Chopin -pianokilpailun idean keksi pianisti, säveltäjä ja opettaja Jerzy Żurawlew.
Arsenal Stadium
pienoiskuva|Clock End pienoiskuva|Stadion nykypäivänä. Arsenal Stadium on entinen jalkapallostadion Lontoossa. Yleisimmin se tunnetaan sijaintinsa mukaan nimellä Highbury. Se avattiin vuonna 1913 ja suljettiin vuonna 2006. Se toimi Englannin Valioliigassa pelaavan jalkapalloseura Arsenal FC:n kotikenttänä, kunnes seura siirtyi pelaamaan uudelle Emirates Stadiumille. Arsenal myös omisti stadionin, jonka kapasiteetti oli yhteensä 38 419.
Vuoden 2006 jälkeen stadionille rakennettiin noin 800 asuntoa. Stadionin itä- ja länsisiivet (ulkopuolelta) jätettiin kuitenkin entiselleen, joten paikka on edelleen suosittu pyhiinvaelluspaikka ennen ottelun alkua Emiratesilla.
Turkin historia
Turkin historia alkaa 100 000 vuoden ikäisistä arkeologisista löydöistä. Maata ovat hallinneet vuoron perään monet eri kansat. Turkin historia on osa laajempaa Välimeren alueen menneisyyttä. Antiikin Kreikan ja Rooman valtakunnan historia on suurelta osin myös Turkin historiaa.